b'\n_START_ARTICLE_\nNamestnik na\xc4\x8delnika Voja\xc5\xa1kega odbora Nata\n_START_PARAGRAPH_\nNamestnik na\xc4\x8delnika Voja\xc5\xa1kega odbora Nata (uradno angle\xc5\xa1ko Deputy Chairman of the Military Committee; kratica: DCMC) nadome\xc5\xa1\xc4\x8da na\xc4\x8delnika Voja\xc5\xa1kega odbora zveze NATO; posledi\xc4\x8dno je drugi najvi\xc5\xa1ji voja\xc5\xa1ki \xc4\x8dastnik zveze NATO. Njegova glavna zadol\xc5\xbeitev je pomo\xc4\x8d in nadome\xc5\xa1\xc4\x8danje na\xc4\x8delnika Voja\xc5\xa1kega \xc5\xa1taba v njegovi odsotnosti, hkrati pa je voja\xc5\xa1ki svetovalec namestnika generalnega sekretarja Nata, na\xc4\x8delnik High Level Task Force (HLTF) in podpredsednik Konference visokih Natovih logistikov (Senior NATO Logisticians Conference). Posebej pa je zadol\xc5\xbeen za koordinato vseh zadev glede radiolo\xc5\xa1ko-kemi\xc4\x8dno-biolo\xc5\xa1ke obrambe znotraj Mednarodnega voja\xc5\xa1kega \xc5\xa1taba zveze NATO. _NEWLINE_V skladu z dogovorom polo\xc5\xbeaj namestnika na\xc4\x8delnika vedno zaseda ameri\xc5\xa1ki \xc4\x8dastnik. Trenutni DCMC (od 22. marca 2010) je Walter E. Gaskin, generalporo\xc4\x8dnik Korpusa mornari\xc5\xa1ke pehote ZDA.'